 Madaxweyne Muuse Biixi Cabdi waxa uu shaaca ka qaaday in doorashadiisii soo af-meertay xafiiltankii siyaasadeed ee dalka ka jiray, isla markaana uu madaxweyne ahaan ku dhaartay inuu dhex u noqdo axsaabta kala duwan ee qaranka iyo bulshada reer Somaliland, kuwii u codeeyey iyo kuwii ka codeeyeyba, isaga bulshadana ka codsaday inay toosiyaan haddii ay wax gef ah ku arkaan hoggaamintiisa, waxaana isaga oo arrimahaas ka hadlaya uu yidhi, Maalintii la I dhaariyey waxa is-beddelay oo dhammaaday ololihii siyaasadda ee lagu tartamayey, waxaana la ii dhaariyey in aan dalka oo dhan madaxweyne u ahay oo xisbigii isoo saaray, kii I doortay iyo kii aan I dooranba aan u simanahay, waana waxa aynu ku dhisanahay oo Dimuqraaddiyadda iyo dawladnimada nuxurkeedu waa intaas, masuuliyaddaasina aniga ayey I saaran tahay oo waan fulinayaa, Baniaadam-na waan ahaye haddii aan gefo toosin baa la igu leeyahay. 